**ОТЧЕТ**

по чл. 71 от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите за 2024 година

1. През 2024 г. няма проведени обществени поръчки, чрез които са възложени обществени услуги за безплатни и по намалени цени пътнически превози с автомобилен транспорт.
2. Действащи договори за извършване на обществени услуги за безплатни и по намалени цени пътнически превози с автомобилен транспорт:

През 2024 г. продължи действието договора с „ДЖИ ЕН ДЖИ ТРАВЕЛ 2022“ ЕООД с № Д-247/01.09.2023 г., сключен на основание чл. 16д, ал. 6 от Наредба №2/15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси (Наредба №2), издадена от Министерството на транспорта и съобщенията, във връзка с чл. 5, §5 от Регламент (ЕО) №1370/2007 г. на Европейския парламент и на Съвета от 23 октомври 2007 относно обществените услуги за пътнически превоз за железопътен и автомобилен транспорт и за отмяна на регламенти (ЕИО) №1191/69 и (ЕИО) №1107/70 на Съвета и Решение №06-03-9/18.08.2023 г. на Областния управител на Област Русе. Договорът бе сключен за срок до избор на изпълнител за извършване на обществен превоз на пътници по автобусна линия Русе – Красен от Областната транспортна схема на Област Русе, от квотата на Община Иваново, чрез обществена поръчка по Закона за обществените поръчки, но не по-дълъг от 31.08.2025 г.

Маршрутното разписание за автобусна линия Русе – Красен е с часове на изпълнение на курсовете:

- с часове на тръгване от Автогара Изток - 07:20 ч., 10:30 ч., 14:40 ч., 17:30 ч. и 19:30 ч.

- с часове на тръгване от с. Красен – 06:30 ч., 08:20 ч., 11:30ч., 15:25 ч. и 18:30 ч.

Още към 18.12.2023 г. нямаше сключен с договор с фирма-превозвач по линия Русе – Щръклево от Областната транспортна схема от квотата на Община Иваново. Липсваха и желаещи такива. Поради тази причина Община Иваново предприе действия по закриването на следните маршрутни разписания:

- МР по автобусна линия Русе – Щръклево – с часове на тръгване от гр. Русе – 08.00ч., 10.00ч. и 16.00ч.;

МР по автобусна линия Русе – Щръклево – с часове на тръгване от с. Щръклево – 09.00ч., 11.00ч. и 17.00ч.

През 2024 г. продължи действието на договор № Д-295/18.10.2022 г. за извършване на обществен превоз на пътници по автобусна линия Русе – Червен от Областната транспортна схема на Област Русе от квотата на Община Иваново, сключен между Община Иваново и „Геокомерс“ ООД след Решение № 06-03-7/18.10.2022 г. на Областния управител на Област Русе за предприемане на спешна мярка при условията на чл.5, пар. 5 от Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета.

Управителят на „Геокомерс“ ООД уведоми писмено Община Иваново с писмо с вх. № 53-2330-1/ 12.06.2024 г. , че желание да се прекрати действието на договора.

Община Иваново сключи Договор № Д-271/12.07.2024 г. за извършване на обществен превоз на пътници по автобусна линия Русе – Червен от Областната транспортна схема на Област Русе от квотата на Община Иваново с фирма „ДЖИ ЕН ДЖИ ТРАВЕЛ 2022“ ЕООД, със срок до 18.10.2024 г.

Поради изтичане на горепосочения договор се наложи сключване на нов такъв с № Д-338/14.10.2024 г. за извършване на обществен превоз на пътници по автобусна линия Русе – Червен от Областната транспортна схема на Област Русе от квотата на Община Иваново. Изпълнителят на маршрутното разписание отново е „ДЖИ ЕН ДЖИ ТРАВЕЛ 2022“ ЕООД, със срок от една година, считано от 14.10.2024 г.

Маршрутното разписание е с часове на тръгване от Русе – 06.45 и 15.00 ч. и от Червен – 8.20 ч. и 16.10 ч.

1. Размер на изплатените от общината средства за компенсации и субсидии на превозвачите извършващи обществен превоз на пътници през 2023 година.

|  |  |  |
| --- | --- | --- |
| № по ред | Наименование на превозвач | Изплатени субсидии и компенсации за 2024 г. |
| 1. | „ДЖИ ЕН ДЖИ ТРАВЕЛ  2022“ ЕООД (по МР Русе - Красен) | 0 лв. |
| 2. | “Геокомерс“ ООД | 11 335 лв. |
| 3. | „ДЖИ ЕН ДЖИ ТРАВЕЛ  2022“ ЕООД (по МР Русе - Червен) | 18 193 лв. |

**ГЕОРГИ МИЛАНОВ /П/**

***Кмет на Община Иваново,***

***Област Русе***